“ฐากร” ยื่นลาออก เลขาฯ กสทช. หลังประมูล 5G เสร็จสิ้น
“ฐากร ตันฑสิทธิ์” ยื่นลาออก เลขาฯ กสทช. หลังประมูล 5G เสร็จสิ้น มีผล 18 พ.ค.นี้!
“ฐากร ตันฑสิทธิ์” ยื่นลาออก เลขาฯ กสทช. หลังประมูล 5G เสร็จสิ้น มีผล 18 พ.ค.นี้!
19 ก.พ. 2563

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ได้ยื่นหนังสือลาออกจากตำแหน่ง ภายหลังเสร็จสิ้นภารกิจประมูลคลื่นความถี่ย่าน 700 MHz 2600 MHz และ 26 GHz ตามประกาศ กสทช. เรื่อง หลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล ย่าน 700 MHz 1800 MHz 2600 MHz และ 26 GHz  ซึ่งได้จัดให้มีการประมูลขึ้นเมื่อวันอาทิตย์ที่ 16 ก.พ.ที่ผ่านมา และรวมเงินรายได้เข้ารัฐทั้งสิ้น 100,521 ล้านบาท
โดยการยื่นลาออกของนายฐากร เป็นการลาออกจากตำแหน่งก่อนที่จะเกษียณอายุในเดือน ก.ย. ซึ่งจะมีผลในวันที่ 18 พ.ค.นี้
ทั้งนี้ นายฐากร ยังไม่ได้ออกมาระบุถึงสาเหตุของการตัดสินใจลาออกในครั้งนี้แต่อย่างใด